Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,645.06 …
29 พ.ย. 2561

Morning Market Summary
SET ช่วงเช้าปิดที่ระดับ 1,645.06 จุด เพิ่มขึ้น 4.43 จุด (+0.27%) มูลค่าการซื้อขาย 18,462.19 ล้านบาท หุ้นไทยเช้านี้ยังแกว่งบวกตามตลาดต่างประเทศ หลังเฟด ส่งสัญญาณอาจชะลอการปรับขึ้นอัตราดอกเบี้ยในปีหน้า บ้านเรามีแรงหนุนจากกลุ่มพลังงาน การเงิน ขณะที่มีแรงขายในกลุ่มสื่อสาร ส่งผลให้ SET ยังไม่ผ่าน 1750 จุด
Afternoon Perspective
แนวโน้มตลาดในช่วงบ่าย คาดว่าจะปรับตัวขึ้นต่อจากแรงซื้อกลับหุ้นขนาดใหญ่ของนักลงทุนต่างประเทศและกองทุนในประเทศหลังจากที่เฟดส่งสัญญาณไม่รีบขึ้นอัตราดอกเบี้ย นอกจากนั้นเราคาดว่าผลการเจรจาทางการค้าระหว่างสหรัฐกับจีนในสุดสัปดาห์นี้น่าจะมีแนวโน้มออกมาในเชิงบวก ซึ่งจะช่วยหนุนตลาดให้ปรับตัวขึ้นต่อไปทดสอบระดับ 1700 จุดในสัปดาห์หน้าได้ อย่างไรก็ตามราคาน้ำมันที่ปรับลดลงในช่วงนี้อาจจะจำกัด upside ในหุ้นกลุ่มพลังงานและปิโตรเคมีได้ แต่หากการประชุมกลุ่มโอเปกในวันที่ 6 ธ.ค. มีมติลดกำลังการผลิตน้ำมันลงตามที่ตลาดคาดก็น่าจะหนุนการฟื้นตัวของกลุ่มพลังงานได้ กลยุทธ์การลงทุนยังเน้นหุ้นกลุ่มหลักอย่างพลังงาน (PTTEP PTTGC TOP) ธนาคาร (BBL KBANK) ค้าปลีก (BJC CPALL CPN ROBINS) อสังหา (LH QH SPALI) บ่ายนี้เราให้แนวรับที่ 1640-1636 จุดและแนวต้านที่ 1647-1650 จุด แนะนำ ซื้อเก็งกำไร BBL CPN MTC TOP
Technical Pick
SET Index: ปรับตัวเพิ่มขึ้นต่อเนื่องไปทดสอบแนวต้านสำคัญของเส้นแนวโน้มขาลงที่ 1650 จุด แต่มูลค่าการซื้อขายค่อนข้างเบาบาง จึงทำให้มีแรงขายทำกำไรออกมาในระยะสั้น ซึ่งเรากำหนดให้การปรับตัวลดลงต่ำกว่า 1640 จุดลงไป เป็นสัญญาณของการขายหุ้นออกบางส่วน เนื่องจากแนวโน้มในระยะสั้นมีโอกาสปรับฐานลงไปทดสอบแนวรับที่ 1630 และ 1620 จุด
Ratchthani Leasing (THANI TB; THB 8.55) – ซื้อ
Asian Seafoods Coldstorage (ASIAN TB; THB 8.15) – ซื้อ
 